सामग्री: सुप्रीम कोर्टाने व्होडाफोन, आयडिया, आणि एअरटेल यांना परवाना फी आणि व्याज मिळून 83,000 कोटी रुपयांची रक्कम भरायला सांगितली आहे. 

या फी ला एस्टिमेटेड ग्रॉस रेव्हेन्यू किंवा एजीआर म्हणतात. दुरसंचार विभाग आणि दूरसंचार कंपन्यांमध्ये 2005 पासून या विषयावर वाद आहे. 

दुरसंचार कंपन्या जो पैसा कमावत आहेत त्याचा एक हिस्सा दूरसंचार विभागाला द्यावा लागतो. त्यालाच अडजस्टेड ग्रॉस रेव्हेन्यू किंवा एजीआर म्हणतात. 

कंपन्यांच्या मते टेलिकॉम उद्योगातून होणाऱ्या कमाईतून एजीआर मानलं जावं. पण सरकारचं म्हणणं आहे की बिगर टेलिकॉम उद्योगासारख्या विक्री किंवा ठेवीवर मिळणारं व्याजही यातच मोजलं जावं. 

24 ऑक्टोबर 2019 ला सुप्रीम कोर्टाने AGR च्या व्याखेत कोणताही बदल केला नाही आणि थकित रक्कम चुकवावी असे आदेश दिले. 

कशी आहे परिस्थिती? 

ही रक्कम भरण्यासाठी सुप्रीम कोर्टाने आणखी वेळ द्यावा अशी मागणी दूरसंचार कंपन्यांनी केली आहे. 

त्यांनी अर्थमंत्री निर्मला सीतारामन यांच्याकडे लॉबिंग करायला सुरुवात केली आहे. या तिन्ही कंपन्यांनी इतकी रक्कम भरण्यास असमर्थता दर्शवली आहे. 

व्होडाफोन आयडियाचे अध्यक्ष कुमार मंगलम बिर्ला यांनी तर सरकारने मदत केली नाही तर आमचं दुकान बंद करण्याची वेळ येईल असं म्हटलं आहे.

तरीही 17 मार्च पर्यंत रक्कम भरली जाईल, असं आश्वासन त्यांनी दूरसंचार विभागाला दिलं आहे.

कोणाकडे किती रक्कम?

व्होडाफोनला लायसन्स फी म्हणून 283 अब्ज रुपये द्यायचे आहे. व्होडाफोन, आयडिया ने आतापर्यंत 35 अब्ज रुपये चुकते केले आहेत. 

तज्ज्ञांच्यामते व्होडाफोन आयडियासाठी ही संपूर्ण रक्कम चुकवणं सध्या तरी अतिशय कठीण होत आहे. आदित्य बिर्ला आणि व्होडाफोन या मूळ कंपन्यांनी भारतात गुंतवणूक करणार नाही असं सांगितलं  आहे. 

एअरटेलला 216 अब्ज रुपये द्यायचे आहे. त्यांनी 10 हजार कोटीची रक्कम 17 फेब्रुवारीपर्यंत दिली आहे. तर 29 फेब्रुवारीला त्यांनी 18 हजार कोटी भरलेत. एअरटेल ही रक्कम 17 मार्चपर्यंत देणार असल्याचं सांगितलं आहे. 

टाटा टेलिसर्व्हिसेजलाही बरीच रक्कम द्यायची आहे मात्र त्यांची ग्राहकसंख्या मुळातच कमी आहे. जियोचे ग्राहकही कमी आहेत. त्यांचा कारभार 2016 मध्ये सुरू झाला होता.

ग्राहकांवर परिणाम

खरी चिंता ही आहे की या फीच्या नादात एखादी कंपनी बंद न पडो. व्होडाफोन आयडिया आर्थिक पातळीवर जास्त संवेदनशील आहेत. या कंपन्यांचे 33 कोटी 60 लाख ग्राहक आहेत. या...\nमागील सामग्री खालीलप्रमाणे सारांशित केली जाऊ शकते:
स्मार्टफोनच्या क्षेत्रात सगळ्यांत वेगाने वाढणारी बाजारपेठ म्हणून आधी भारताचं नाव अग्रक्रमाने घेतलं जायचं. आता मात्र टेलिकॉम कंपन्या अनेक आव्हानांचा सामना करत आहेत.